Bestuurder jaag glo weg toe hy tiener doodry | Maroela Media
Luke Prinsloo is Maandag deur die minibustaxi getref. (Foto: Rehoboth Playschool/Facebook)
'n Minibustaxibestuurder het Dinsdag in die hof verskyn nadat hy glo 'n tiener doodgery en van die toneel af gevlug het.
Die 30-jarige bestuurder het na bewering Maandag die 14-jarige seun van sy fiets afgery en versuim om by die ongelukstoneel stil te hou.
Kol. Priscilla Naidu, polisiewoordvoerder, sê Luke Mathew Prinsloo het om 17:15 met sy fiets op die Van der Kempkloof-brug in Stanfordweg, Gqeberha (Port Elizabeth), gery toe 'n minibustaxi hom getref het.
Luke het weens die impak van die botsing aan sy besering beswyk, terwyl die bestuur weggejaag het.
"'n Lid van die publiek het daarin geslaag om die minibustaxi se nommerplaat neer te skryf," sê Naidu.
Die polisie is na die toneel ontbied en die registrasienommer is aan hulle oorhandig.
"Die eienaar van die minibustaxi is later gekontak en hy het die bestuurder van die spesifieke voertuig aan die polisie oorhandig."
Beamptes het die man in hegtenis geneem waarna hy Dinsdag op aanklag van strafbare manslag in die Gelvandale-landdroshof verskyn het.
minibustaxi Port Elizabeth
Dit is nou 'n lekker gewoonte in Suid Afrika. As hy die jong seun getref het en was gesuip, dan jaag jy weg van die toneel, gaan word nugter waarna jy 'n paar uur later aan getree is, Selfs word bloed getrek sal die ure na die gebeurtenis niks wys nie.
Hoeveel mense moet nou nog sterf as gevolg van taxi's wat soos varke ry? Die kind is 14jaar oud. Simpatie aan sy familie.